18.3.2015 Euroopan unionin virallinen lehti L 74/1 II (Muut kuin lainsäätämisjärjestyksessä hyväksyttävät säädökset) ASETUKSET KOMISSION ASETUS (EU) 2015/445, annettu 17 päivänä maaliskuuta 2015, siviili-ilmailun lentomiehistöä koskevista teknisistä vaatimuksista ja hallinnollisista menettelyistä annetun asetuksen (EU) N:o 1178/2011 muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (!) ja erityisesti sen 7 artiklan 6 kohdan ja 8 artiklan 5 kohdan, sekä katsoo seuraavaa: (1) Komission asetuksessa (EU) N:o 1178/2011 (?) vahvistetaan siviili-ilmailun lentomiehistöä koskevat tekniset ja hallinnolliset menettelyt. Fräät jäsenvaltiot ovat todenneet, että tietyt asetuksen (EU) N:o 1178/2011 vaatimukset asettavat niille tai sidosryhmille aiheettoman ja suhteettoman hallinnollisen tai taloudellisen taakan, ja ne ovat ilmoittaneet aikovansa hyväksyä poikkeuksia tietyistä vaatimuksista asetuksen (EY) N:o 216/2008 14 artiklan 6 kohdan mukaisesti. Euroopan lentoturvallisuusvirasto on analysoinut ehdotetut poikkeuksien hyväksynnät ja antanut komissiolle suosituksen siitä, ovatko ehdotetut hyväksynnät sovellettavien ehtojen mukaisia. Jäsenvaltiot ja yleisilmailun sidosryhmät ovat lisäksi yksilöineet joitain vaatimuksia, joita pidetään kohtuuttomina kyseessä olevaan toimintaan ja siihen liittyviin riskeihin nähden. Asetuksessa (EU) N:o 1178/2011 on myös havaittu eräitä virheellisiä sanamuotoja, jotka ovat johtaneet tahattomiin vaikeuksiin asetuksen täytäntöönpanossa. Siksi asetuksessa (EU) N:o 1178/2011 vahvistettuja vaatimuksia olisi muutettava, jotta niihin voidaan sisällyttää poikkeukset, joilla on selvä vaikutus sääntelyyn, ja jotta voidaan keventää eräitä yleisilmailua koskevia vaatimuksia ja korjata virheelliset sanamuodot. Lisäksi jäsenvaltioilta ja sidosryhmiltä saadun palautteen perusteella on käynyt ilmi, että asetuksen (EU) N:o 1178/2011 liitteen VII vaatimukset saattavat olla kohtuuttomia sellaisten koulutusorganisaatioiden toimintaan ja siihen liittyvään riskiin nähden, jotka antavat koulutusta ainoastaan kevyiden ilma-alusten lupakirjaa, yksityislentäjän lupakirjaa, ilmapallolentäjän lupakirjaa ja purjelentäjän lupakirjaa varten. (') EUVLL 79, 19.3.2008, s. 1. (?) Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011,s. 1).